**Pravidlá hodnotenia výskumných pracovníkov**

**Historický ústav Slovenskej akadémie vied,**

verejná výskumná inštitúcia,

sídlo: Klemensova 19, 813 64 Bratislava; IČO: 166944

(ďalej len „organizácia“)

**Článok 1**

Podľa týchto pravidiel sa hodnotí a boduje vedecká činnosť výskumných pracovníkov organizácie, ktorí sú v pracovnom pomere s organizáciou.

**Článok 2**

**Publikačná činnosť (evidovaná v organizácii)**

1. Publikačná činnosť osôb uvedených v čl. 1, pokiaľ je evidovaná v organizácii, sa hodnotí nasledovným bodovým hodnotením:

1. vedecká monografia vydaná vo svetovom jazyku v zahraničnom

vydavateľstve s výnimkou ČR (AAA) 180

2. vedecká monografia vydaná v zahraničnom/domácom

vydavateľstve v SR resp. ČR (AAA, AAB) 90/80

3. štúdia charakteru vedeckej monografie (min 3 AH) v monografiách a zborníkoch

 vydaná vo svetovom jazyku v zahraničnom vydavateľstve (ABA) 70

4. štúdia charakteru vedeckej monografie (min 3 AH) v monografiách a zborníkoch

 v domácom alebo zahraničnom vydavateľstve (ABA, ABB) 35

5. kapitola vo svetovom jazyku vo vedeckej monografii vydanej

 v zahraničnom vydavateľstve (ABC) 25

6. kapitola vo vedeckej monografii vydanej v zahraničnom/domácom

 vydavateľstve (ABC, ABD) 10

7. kapitola vo vysokoškolskej učebnici vydanej v zahraničnom/domácom

 vydavateľstve (ACC, ACD) 5

8. vysokoškolská učebnica vydaná v zahraničnom /domácom

 vydavateľstve (ACA, ACB) 10

9. vysokoškolské skriptá a učebné texty (BCI) 5

10. vedecký článok uverejnený v zahraničnom karentovanom vedeckom časopise

 (ADC, ADD) 80

11. vedecký článok uverejnený v domácom karentovanom vedeckom časopise

 (ADC, ADD) 40

12. vedecký článok uverejnený v časopise, ktorý je registrovaný

 v databázach Web of Science (ďalej len „WoS“) alebo SCOPUS

 (ADM/ADN) 30

13. vedecký článok uverejnený vo svetovom jazyku v zahraničnom

 vedeckom časopise (ADE) 30

14. vedecký článok uverejnený v zahraničnom /domácom

 vedeckom časopise (ADE, ADF) 20/10

15. vedecký článok uverejnený vo svetovom jazyku v zahraničnom

 recenzovanom vedeckom zborníku (AEC) 20

16. vedecký článok uverejnený v zahraničnom/domácom recenzovanom

 vedeckom zborníku (AEC, AED) 10

17. príspevok z vedeckej konferencie vo svetovom jazyku

 uverejnený v zahraničnom konferenčnom recenzovanom

 zborníku (AFA/AFB, AFC/AFD) 20

18. príspevok z vedeckej konferencie uverejnený

 v zahraničnom/domácom konferenčnom recenzovanom zborníku

 (AFA/AFB, AFC/AFD) 10

19. odborná knižná publikácia vydaná v zahraničnom/ domácom

 vydavateľstve (BAA/BAB) 10/5

20. odborné práce publikované v periodických alebo neperiodických

 publikáciách (BDE, BDF, BEE, BEF) 3

21. kapitoly v odborných knižných publikáciách vydané

 v domácich vydavateľstvách, kapitoly v učebniciach a v učebných

 textoch (BBB, BCK) 3

22. vedúci autorského kolektívu monografie vydanej v zahraničí

vo svetovom jazyku 90

23. vedúci autorského kolektívu monografie vydanej v SR/ČR 40

24. hlavný editor zborníka vydaného v zahraničí vo svetovom jazyku 30

25. hlavný editor zborníka vydaného v SR 15

1. Na účely týchto pravidiel sa svetovými jazykmi rozumejú anglický a nemecký jazyk.

**Článok 3**

**Ohlasy na vedeckú a odbornú publikačnú činnosť**

**(evidované v organizácii)**

Ohlasy na vedeckú a odbornú publikačnú činnosť osôb uvedených v čl. 1 týchto pravidiel, pokiaľ sú evidované v organizácii, sa hodnotia nasledovným bodovým hodnotením:

Bodové hodnotenie

1. citácia v zahr./dom. publikáciách registrovaná v citačných indexoch WoS a v databáze SCOPUS 10

2. citácia v zahr./dom. publikáciách neregistrovaná v citačných indexoch 3/1

3. recenzia v zahr./dom. publikáciách 3/1

4 vyžiadaná recenzia vydavateľa na zahraničnú publikáciu vo svetovom jazyku 20

5. vyžiadaná recenzia od vydavateľa na domácu publikáciu 10

6. Udelenie vedeckého kvalifikačného stupňa Ia/IIa 30/20

7. Udelenie relevantného medzinárodného vedeckého ocenenia 30

8. Udelenie relevantného domáceho vedeckého ocenenia 20

**Článok 4**

**Grantová činnosť (v organizácii)**

Grantová činnosť osôb uvedených v čl. 1 týchto pravidiel, pokiaľ je realizovaná v organizácii, sa hodnotí nasledovným bodovým hodnotením:

Bodové hodnotenie

1. hlavný riešiteľ zahraničného grantu (Horizont a pod.) 150

2. zástupca hlavného riešiteľa zahraničného grantu (Horizont a pod.) 75

3. koordinátor národného tímu zahraničného grantu (Horizont a pod.) 60

4. spoluriešiteľ zahraničného grantu (Horizont a pod) 30

5. hlavný riešiteľ domáceho grantu (APVV a pod.) 25

6. zástupca hlavného riešiteľa domáceho grantu (APVV a pod.) 15

7. spoluriešiteľ domáceho grantu (APVV a pod.) 10

8. hlavný riešiteľ domáceho grantu (VEGA a pod.) 10

9. zástupca hlavného riešiteľa domáceho grantu (VEGA a pod) 7

10. spoluriešiteľ domáceho grantu (VEGA a pod) 5

**Článok 5**

**Pedagogická a vedecko-popularizačná činnosť**

1. Garantovanie doktorandského štúdia 10

2. Školiteľstvo doktoranda 10

3. Spolugarantovanie, spoluorganizácia povinného doktorandského vzdelávania 10

4. Kontinuálna účasť na doktorandskom vzdelávaní (členstvo v odborových komisiách, obhajobných komisiách, oponovanie dizertačných prác) 5

5. Vedenie kurzov/predmetov pre partnerské univerzitné inštitúcie (doktorandské, mgr a bc.) 5

6. Lektorovanie, expertné posudzovanie, koncepcie, konzultácie a odb. garantovanie vzdelávacích a vedecko-popularizačných aktivít pre rôzne organizácie, autorstvo sérií odborných popularizačných textov, ťažiskový podiel na vzniku vedecko-populárnych relácií, scenárov, výstav a pod. 5 /10

**Článok 6**

**Iné vedecké, odborné a organizačné aktivity**

Iné vedecké a odborné aktivity osôb uvedených v čl. 1 týchto pravidiel, ktoré sú uvedené v tomto článku, sa hodnotia nasledovným bodovým hodnotením:

 Bodové hodnotenie

1. predseda vedeckej rady 15

2. členstvo vo vedeckej rade 5

3. hlavný redaktor (šéfredaktor) vedeckého časopisu

 (zahraničného/domáceho) 30/10

4. členstvo v redakčnej rade vedeckého časopisu

 (zahraničného/domáceho) 8/5

5. riaditeľ/ zástupca riaditeľa pracoviska 25/20

6. vedúci jednotlivých oddelení 15

7. členstvo v Sneme SAV, komisiách SAV a poradenská činnosť pre Predsedníctvo SAV 5

8. Delegované členstvo v odborných pracovných komisiách s pravidelnou činnosťou, 5

9. hlavný organizátor vedeckých konferencií, a pod. 15

10. posudzovanie návrhov vedeckých projektov v rámci

 domácich aj zahraničných grantových schém (VEGA, APVV, Horizont 2020, ERA (European Research Council), ERA-NET a pod.) 15

11. Hodnotiteľ domáceho grantu 5

**Článok 7**

**Celkové hodnotenie**

(1) Organizácia na základe celkového súčtu bodov podľa článkov 1 až 5 týchto pravidiel priebežne vyhodnocuje vedeckú a inú pracovnú činnosť svojich pracovníkov uvedených v čl. 1.

1. Pracovníci organizácie uvedení  v čl. 1 sú povinní za hodnotené akreditačné obdobie dosiahnuť minimálne tento počet bodov na jeden rok hodnotenia, pričom aspoň dve tretiny tohto minima musí tvoriť vedecká publikačná činnosť:

– vedúci vedeckí pracovníci 80

–  samostatní vedeckí pracovníci 60

–  vedeckí pracovníci 50

–  odborní výskumní a vývojoví pracovníci 40

(3) Tieto pravidlá slúžia na vyhodnotenie vedeckých aktivít pracovníkov uvedených v čl. 1 za celé akreditačné obdobie organizácie. Ročné výsledky sa vypočítajú tak, že sa celková pracovná aktivita jednotlivého pracovníka za celé akreditačné obdobie vydelí počtom rokov. Priebežne sa budú uverejňovať aj ročné hodnotenia, ktoré majú len orientačný charakter a slúžia na vykazovanie činnosti pre predsedníctvo Slovenskej akadémie za príslušný rok a pre udeľovanie odmien.

(4) Aktivity pracovníkov organizácie uvedených v čl. 1, ktorí sú s organizáciou v pracovnom pomere v rozsahu menšom ako 100% alebo ktorí sú s organizáciou v pracovnom pomere na dobu určitú, sa budú posudzovať v zmysle týchto pravidiel primerane podľa výšky ich úväzku alebo trvania ich pracovného pomeru.

(5) V prípade spoluautorstva monografií, článkov a štúdií sa počet bodov rozdelí podľa reálnej participácie na týchto dielach.

(6) Monografie, ktoré sú vydávané v druhom a ďalšom vydaní, budú hodnotené polovičným počtom bodov, ako prvé vydanie.

(7) Monografie, ktoré presiahnu rozsah 10 AH, budú hodnotené individuálne podľa reálneho počtu AH.

(8) Individuálna činnosť podľa týchto pravidiel sa prvý raz hodnotí za obdobie 2016 -2019.

**Článok 8**

**Spoločné ustanovenia**

Pracovníci organizácie podľa čl. 1 sú povinní vo svojich publikačných výstupoch výslovne uviesť, že ich pracoviskom, resp. pôsobiskom, je organizácia. V prípade nesplnenia tejto povinnosti v publikačnom výstupe sa tento publikačný výstup nemusí započítať do hodnotenia a bodovania publikačnej činnosti pracovníka podľa týchto pravidiel.

**Článok 9**

**Záverečné ustanovenia**

1. Správna rada schválila tieto pravidlá hodnotenia výskumných pracovníkov dňa 23.7. 2018.
2. Tieto pravidlá hodnotenia výskumných pracovníkov nadobúdajú účinnosť deň po ich zverejnení na webovom sídle organizácie.

V Bratislave dňa 23. 7.2018

 .....................................................................

PhDr. Slavomír Michálek, DrSc.

riaditeľ Historického ústavu , v. v. i.